
       P R I M A R U L

  Nr. 182/11013/15.09.2023
R E F E R A T   D E   A P R O B A R E

privind aprobarea dezmembrării imobilului - teren, proprietatea publică a Municipiului Brad, în suprafață de 3.990 mp, înscris în Cartea Funciară 
nr. 68461 Brad, număr cadastral 68461, situat în municipiul Brad, 
strada Moților, FN, județul Hunedoara


În domeniul public al Municipiul Brad se regăsește imobilul - teren, situat în municipiul Brad, strada Moților, FN, (Dealul Lia), identificat prin Cartea Funciară nr. 68461 Brad, număr cadastral 68461, în suprafață de 3.990 mp., imobil împrejmuit, având categoria de folosință ”curți construcții”.


În zona de acces în cutea imobilului s-a amplasat o stație fixă în sistem GSM. Pentru notarea stației în cartea funciară este necesară parcelarea suprafeței de teren.

În urma deplasării la fața locului cu topografi autorizați, s-a convenit la dezmembrarea unei părți din teren, respectiv 113 mp., pentru realizarea celor propuse.


În acest scop s-a comandat întocmirea unei documentații de dezmembrare a imobilului în suprafață 3.990 mp., înscris în Cartea Funciară nr. 68461 Brad, număr cadastral 68461, situat în municipiul Brad, strada Moților, FN, județul Hunedoara, în două loturi, după cum urmează: 
       a) lotul numărul 1: cu număr cadastral 69382, situat în municipiul Brad, strada Moților, FN, județul Hunedoara, (Dealul Lia), având suprafața reală măsurată de 3.877 mp., categoria de folosință ”curți, construcții”;

       b) lotul numărul 2: cu număr cadastral 69383, situat în municipiul Brad, strada Moților, FN, județul Hunedoara, (Dealul Lia), având suprafața reală măsurată de 113 mp., categoria de folosință ”curți, construcții”.


În contextul celor de mai sus am inițiat prezentul proiect de hotărâre prin care am propus dezmembrarea imobilului – teren identificat mai sus și îl supun spre dezbatere și aprobare plenului Consiliului Local al Municipiului Brad în forma prezentată.
Am propus, de asemenea, împuternicirea Primarului Municipiului Brad să semneze actul autentic de dezmembrare.
Invoc în susţinerea propunerii mele prevederile art. 879 alin. (2), alin. (3), alin. (4) și alin. (5), art. 880 alin. (1), precum și art. 907 din Legea nr. 287/2009 privind Codul Civil, republicat, cu modificările și completările ulterioare, ale art. 25 alin. (2) din Legea cadastrului și a publicității imobiliare nr. 7/1996, republicată, cu modificările și completările ulterioare, ale Ordinului nr. 600/2023 pentru aprobarea Regulamentului de recepţie şi înscriere în evidenţele de cadastru şi carte funciară, ale art. 25 alin. (1) din Legea nr. 350/2001 privind amenajarea teritoriului, cu modificările și completările ulterioare, ale art. 129 alin. (2) lit. c), precum și alin. (6) lit. c) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

